VIDEO EXCLUSIV Detaliul cu care Alexandru Pantea a atras atenția înainte de FCSB - Sepsi OSK + cum se simte după operație
Alexandru Pantea a fost prezent la primul meci din play-off al FCSB-ului, pe Arena Națională, cu Sepsi OSK.
La sfârșitul lunii februarie, Alexandru Pantea (20 de ani) s-a operat în Italia, în urma accidentării suferită la unul dintre antrenamentele lui FCSB.
Ajutându-se de cârje în culorile roșu și albastru, fundașul liderului din Superliga României a dezvăluit că va renunța la una dintre cârje începând de mâine, explicând că nu știe când va reveni pe teren.
Alexandru Pantea va lipsi 6 luni de pe teren
"Îmi doresc doar ca toți jucătorii să fie sănătoși. Pantea are o ruptură a ligamentului încrucișat anterior și lipsește 6 luni", a spus Mihai Stoica, la Prima Sport.
Alexandru Pantea a fost unul dintre titularii obișnuiți ai lui FCSB din acest sezon. A strâns în total 23 de meciuri, iar în 20 dintre ele a început din primul minut.
Jucătorul era și soluția obișnuită a celor de la FCSB pentru respectarea regulii U21. În absența lui, liderul se va baza pe Octavian Popescu, Eduard Radaslavescu, Andrei Pandele sau alți jucători proveniți din academie.
Pe postul de fundaș dreapta, FCSB îi mai are la dispoziție pe Valentin Crețu, care și-a prelungit recent contractul până în vară, și pe ghanezul Nana Antwi.
Urmăriți SPORT.RO și pe Google News